Foto: AP BMTning gumanitar masalalar bo‘yicha muvofiqlashtirish markazish o‘z hisobotini e’lon qildi. Unga ko‘ra 2017 yilning dastlabki ikki oyida Ukraina sharqidagi qurolli mojarolar oqibatida halok bo‘lganlar soni 2016 yilning dekabr oyidagiga taqqoslaganda ikki barobar ortgan. Hisobotda aytilishicha, Donbassda 2017 yil boshidan buyon tinch aholi vakillaridan 111 kishi jabrlangan (20 kishi halok bo‘lib, 91 kishi yaralangan). 2016 yilning noyabr-dekabr oylarida bu ko‘rsatkich 51 nafarni tashkil qilgandi. Hujjatda qayd etilishicha, kishilarning halok bo‘lishi artilleriya zarbalari berilishi va tanklardan o‘t ochilishi oqibatida ro‘y bermoqda. Bundan tashqari, 2014 yilda Donetsk va Lugansk viloyatlarida boshlangan harbiy nizo davomida buyon hududda 2000 ming nafardan ortiq kishi halok bo‘lgani va 7000 mingga yaqin kishi yaralangani qayd etib o‘tilgan. «Bu boshqarmada mavjud ma’lumotlar asosidagi hisobot. Qurbonlar soni aslida ko‘proq bo‘lishi ham mumkin», — deyilgan hisobotda.